Confit-eend met groenbone | SARIE
Confit-eend met groenbone	deur Herman Lensing
115 g growwe sout
6 eendporsies, dye en boudjies
500 ml eendvet
Sit growwe sout,4 knoffelhuisies, helfte van tiemie, peper en lourierblare in vysel. Stamp saam tot goed gemeng en geurig. Sit eend in skoon bak en strooi soutmengsel oor. Plaas in yskas vir 6 uur of oornag.Verhit oond tot 140 °C. Spoel eendporsies onder lopende water af. Pak in oondpan. Strooi res van knoffel, uie en tiemie op eend. Gooi eendvet oor. Plaas in warm oond vir 3 uur of tot eend gaar is. Haal uit oond en laat effens afkoel. Verhit kleefvrye braaipan tot warm. Verwyder eendporsies uit vet en plaas velkant na onder in warm pan. Braai 3 – 5 minute per kant of tot alkant goudbruin en warm. Sit voor met groenbone.
Jy kan die eend reeds 2 tot 3 dae voor jou kuier gaarmaak. Hou dit binne-in die vet in die yskas. Dit sal niks oorkom nie, want die vet seël en preserveer die eend.